Mødet er åbnet. I dag er der følgende anmeldelser: Mette Thiesen (NB) m.fl.: Beslutningsforslag nr. B 72 (Forslag til folketingsbeslutning om opdeling af forslag til lov om indfødsrets meddelelse i flere lovforslag efter regioner). Per Larsen (KF) m.fl.: Beslutningsforslag nr. B 73 (Forslag til folketingsbeslutning om at omfatte sosu-hjælpere af autorisationsloven). Søren Egge Rasmussen (EL) m.fl.: Beslutningsforslag nr. B 74 (Forslag til folketingsbeslutning om øgede muligheder for at stille krav om almene boliger i lokalplaner ved fortætning af eksisterende byområder). Peter Skaarup (DF) m.fl.: Forespørgsel nr. F 15 (Vil ministeren redegøre for regeringens politik i forbindelse med ungdomskriminalitet, herunder om religiøs radikalisering og bandekriminalitet?). Titler på de anmeldte sager vil fremgå af www.folketingstidende.dk (jf ovenfor). Justitsministeren (Nick Hækkerup) har meddelt mig, at han ønsker i henhold til forretningsordenens § 19, stk. 4, at give Folketinget en skriftlig Redegørelse om status over dansk politis situation i forhold til Europol. 6). Eksemplarer vil blive omdelt, og redegørelsen vil fremgå af www.folketingstidende.dk. Redegørelsen vil komme til forhandling torsdag den 12. november 2020. Erhvervsministeren (Simon Kollerup) har meddelt mig, at han ønsker i henhold til forretningsordenens § 19, stk. 4, at give Folketinget en skriftlig Regional- og landdistriktspolitisk redegørelse 2020. 7). Eksemplarer vil blive omdelt, og redegørelsen vil fremgå af www.folketingstidende.dk. Redegørelsen vil komme til forhandling tirsdag den 10. november 2020. Udenrigsministeren (Jeppe Kofod) har meddelt mig, at han ønsker i henhold til forretningsordenens § 19, stk. 4, at give Folketinget en skriftlig Redegørelse om udviklingen i EU-samarbejdet. 8). Eksemplarer vil blive omdelt, og redegørelsen vil fremgå af www.folketingstidende.dk. Redegørelsen vil komme til forhandling tirsdag den 17. november 2020. Social- og Indenrigsudvalget har den 22. oktober afgivet: Beretning om Nordisk samarbejde om international adoptionsformidling. 1) Beretningen vil fremgå af www.folketingstidende.dk. Til dagsordenen skal jeg meddele, at punkterne 10-18 udgår af dagsordenen, da de pågældende ministre er forhindret i at møde op i dag.
Medlem af Folketinget Edmund Joensen (SP) har søgt om orlov fra den 3. november 2020, jf. forretningsordenens § 41, stk. 3, litra c. Hvis ingen gør indsigelse, betragter jeg det som vedtaget, at der meddeles orlov som ansøgt, og at stedfortræderen indkaldes som midlertidig medlem. Det er vedtaget.
Fra Udvalget til Valgs Prøvelse har jeg modtaget indstilling om, at 3. stedfortræder for Sambandsflokkurin (SP) på Færøerne, Magnus Rasmussen, godkendes som midlertidigt medlem af Folketinget fra og med den 3. november 2020, i anledning af Edmund Joensens orlov. Det bemærkes, at 1. og 2. stedfortræder har meddelt, at de ikke ønsker at indtræde under denne orlov. Er der nogen, der ønsker ordet? Da det ikke er tilfældet, vil jeg med Tingets samtykke undlade afstemning og betragte indstillingen som vedtaget. Den er vedtaget.
Hvis ingen gør indsigelse mod fremme af disse forespørgsler, betragter jeg Tingets samtykke som givet. Det er givet.
Der er ikke mere at foretage i dette møde. Folketingets næste møde afholdes i morgen, onsdag den 4. november, kl. 13.00. Jeg henviser til den dagsorden, der vil fremgå af Folketingets hjemmeside.